„Decizia trebuie să fie luată democratic. Un referendum e scump, dar cred că oamenii vor avea încredere în modalităţile de sondare a opiniei publice”, a spus Nicuşor Dan, întrebat despre opinia sa cu privire la proiectul Catedralei.

„În legătură cu moscheea, am o poziţie instituţională, eu am adus în dezbatere publică noţiunea de PUZ (plan urbanistic zonal) pentru această moschee”, a adăugat el.

„Ca să faci un PUZ ai patru etape din care, în cea de-a doua etapă – a studiilor de fundamentare – şi cei care promovează şi cei care se opun vin cu studii, chiar şi pe palier religios. Pe baza lor există o consultare publică pe care promit să o fac”, a precizat Nicuşor Dan.